text: 21 апр 2012 | 15:00 18955
  Използвайки оценки за общите залежи на природни богатства, изданието 24/7 Wall St. обяви най-богатите на ресурси страни в света. Някои от тези суровини, като уран, сребро и фосфат, не са толкова ценни като други, заради ниското търсене или поради факта, че не са толкова редки. В същото време, резервите на петрол, природен газ, дървесина и въглища, в някои страни са на стойност десетки трилиони долари.
  Ето и топ 5 на страните по стойност на природните им ресурси:
  Обща стойност на ресурсите: 27.3 трлн. долара
  Иран дели гигантското газово поле South Pars/North Dome с Катар. Страната държи почти 16% от световните резерви на природен газ. Страната също разполага с третите в света резерви на петрол, или над 10% от суровината като цяло.
  Преди добавянето на пясъчните петролни полета към резервите на Канада, тя едва ли би попаднала в този списък. Тези залежи добавят 150 млрд. барела към резервите й. По последни данни страната има 178.1 млрд. барела, което е 17.8% от общите световни резерви, нареждайки Канада на второ място след Саудитска Арабия. Страната също има вторите в света резерви на уран, както и огромни горски масиви.
  Саудитска Арабия държи близо 20% от световния петрол и е лидер по този показател. Страната има и петия по големина обем на доказани залежи на природен газ.
  САЩ държи 31.2% от резервите на въглища в света, на стойност около 30 трлн. долара. Наличието на 750 млн. акра гори добавя още 11 трлн. долара към природните й богатства. САЩ също се нарежда в челната петица и по залежи на мед, злато и природен газ.
  Русия е най-богата страна в света, когато става дума за природни ресурси. Тя води всички нации по залежи на природен газ, както и дървесина. Страната има и вторите по големина наличности на въглища и третите на злато. Същото така се нарежда на второ място по залежи на редки земни минерали, въпреки че не развива добива им към момента.